Noc vòmmëchë

Gl noc vòmmëchë (Ailanthus altissima (Mill.) Swingle, (Toxicodendron altissima Mill., Ailanthus glandulosa Desf.).) è n'álbërë spëgliuand ávëtë fin a 27 m e chë, aggrammacciat, pò tëné në diámmëtrë ë 1 m. Cresc dë bbòtta, prò camba puoch. Sëppòrta lë jëlat fina a -30 °C.

Lë frunn suó chëmbòšt, pënnat, lòngh da 30 a 90 cm e tiev da 10 a 41 frënnëcèll a forma ë langia (lòngh 5-18 cmm, larië 2,5–5 cm). Suó verd cup a part pë ngima e verd gghiangaštr a part ë sott. Lë përnóccëra suó lòngh da 5 a 12 mm.

Gl sciuor suó pëccërigl, ë chëlor verd-giall o rusc, e rëštritt a ciert ròss crammòll lòngh pur 50 cm. Scëríscënë a ggiugn-lugl.

Tutta la chianda tè në bbrutt addor.

 Andó zë tròva 
Në vè da la Cina nordoccidëndal e cëndral e da Táiwann. A gl 1751 arrëviètt a l'Ënghëltèrra e a gl 1760 fòtt përtat a l'Ëtalia, a gl'Uort Bbëtánëchë ë Pádëva.

Jecch a nu è štat chiandat, pë bbëllezza, luongh luongh lë víë, e z'è spas súbbëtë mmies a lë fratt, gl tërrin senza fatià, gl dërrëpatur, a gl luat ë lë víë e ë gl scium, fin a 800 m n.l.m.

 Us 
È štat addëprat, a la Cina e pur a l'at part, pë accògl na ruca ë na palummella (Samia cynthia) chë faceva në bbòcc chë prëdëceva na spèc ë seta.

Tè në legn chë dura puoch, nën è tuošt e zë spacca fácëlë. Nën è mangh bbuon pë mett a gl fuoch ca spara.

 Vid pur 
Cazzipocchio: la spèc Ailanthus altissima scritt pë napulëtan štandart.

Categurìa:Simaroubaceae